# FAQ

## Административни въпроси

#### "Мога ли да получа диплома за Висше образование от СофтУни?"

#### "Имам ли студентски права?"

#### "Имам ли право на общежитие?"

#### "Имам ли възможност за "разсрочено" обучение?"

Колеги, нека да обясня малко за това повтаряне или 8-месечно обучение. При него имате всички права както при нормалното обучение. Разликата е тази, че когато се запишете втори път (т.е. вторите четири месеца), трябва да качвате отново домашните си и съответно да оценява такива. Също така трябва отново, разбира се ако желаете, да се записвате за екипен проект. Изпитите, които сте изкарали през първите четири месеца се признават и може да не се явявате на тях през втората половина на това обучение. Материалът, който ще бъде взет през втората половина, е същият като през първите четири месеца.

Цената за 8-месечното обучение е:

* Ако първите четири месеца формата на обучение е била **присъствена** (**480**лева) и през вторите четири месеца желае **присъствена**, вместо 480 лева – цената ще е **240** лева;
* Ако първите четири месеца формата на обучение е била **присъствена** (**480**лева), но през вторите четири месеца желае **онлайн**, вместо 150 лева – цената ще е **100** лева;
* Ако първите четири месеца формата на обучение е била **онлайн** (**150** лева) и през вторите четири месеца желае **онлайн**, вместо 150 лева – цената ще е**100** лева;
* Ако първите четири месеца формата на обучение е била **онлайн** (**150**лева), но през вторите четири месеца желае **присъствена**, вместо 480 лева – цената ще е **380** лева;

Нарича се 8-месечно, защото един път сте били в това ниво (4 месеца) и сега отново (ако го запишете) ще бъдете 4 месеца.

#### "Мога ли да премина в следващо ниво с невзет изпит?"

#### "Кога, защо и как получавам сертификати?"

#### "Кога, защо и как получавам диплома за завършване на СофтУни?"

#### "Изпуснах срока за плащане, какво да правя?"

#### "Изпуснах срока за записване, какво да правя?"

#### "Записах се за отборна работа, но не мога да участвам, какво да правя?"

#### "Не мога да намеря определен материал, който ми е необходим, какво да правя?"

Какви са правата и задълженията на Студентския Съвет към СофтУни?

Имат ли студентите от СофтУни отстъпки при покупка на компютри/лаптопи? Къде? Как да я използвам?

Имам ли право на студентски заем за обучението си в СофтУни? Какви са условията?

#### Как да стигна до университета?

Може да видите местоположението на сградата на СофтУни на картата тук <линк> ако се придвижвате с кола, велосипед или пеш.

Линиите на градския транспорт, които минават в близост до СофтУни са:

##### Метро

В близост до университета (5-10 мин.) има две станции на метрото – Жолио Кюри и Г.М. Димитров.

Ако пътувате от централна гара, трябва да хванете метро от станция Централна Гара до Сердика, да се прекачите на линия 1 и от Сердика да хванете влак до Жолио Кюри.

##### Автобуси

Може да видите разписанията на автобусните линии тук: http://www.sofiatraffic.bg/bg/transport/schedules

67 – Движи се от Семинарията до кв. Симеоново. Най-близките до университета спирки са “СТЦ Интерпред” (1112) или спирка “ж.к. Дианабад” (0627) (на бул. Драган Цанков).

413 – Движи се от Централна Гара до Младост 4. Най-близките до университета спирки са “СТЦ Интерпред” (1112) или спирка “ж.к. Дианабад” (0627) (на бул. Драган Цанков).

88 – Движи се от ж.к. Дружба 2 до Зоопарка. Най-близките до университета спирки са “ПК Диана” (1342) и “СБАЛ по онкология” (0764) (на кръстовището на бул. Г. М. Димитров и бул. Драган Цанков).

94 – Движи се от Студентски Град до СУ „Св. Климент Охридски“ (покрай Семинарията и НДК). Най-близка до университета спирка е “ПК Диана” (1342).

102 – Движи се от Студентски Град до ж.к. Овча Купел 2. Най-близка до университета спирка е “ПК Диана” (1342).

280 – Движи се от Студентски Град до СУ „Св. Климент Охридски“ (покрай Техническия Университет, след това по Цариградско Шосе). Най-близка до университета спирка е “СБАЛ по онкология” (0764) (на кръстовището на бул. Г. М. Димитров и бул. Драган Цанков).

294 – Движи се от Студентски Град до Площад на авиацията (кръстовището на бул. Г.М. Димитров и Цариградско Шосе). Най-близка до университета спирка е “СБАЛ по онкология” (0764) (на кръстовището на бул. Г. М. Димитров и бул. Драган Цанков).

69 – Движи се от СБАЛ по Онкология до с. Бистрица. Най-близка до университета спирка е “СБАЛ по онкология” (0764) (на кръстовището на бул. Г. М. Димитров и бул. Драган Цанков).

70 - Движи се от СБАЛ по Онкология до с. Плана. Най-близка до университета спирка е “СБАЛ по онкология” (0764) (на кръстовището на бул. Г. М. Димитров и бул. Драган Цанков).

123 - Движи се от СБАЛ по Онкология до лифт Симеоново. Най-близка до университета спирка е “СБАЛ по онкология” (0764) (на кръстовището на бул. Г. М. Димитров и бул. Драган Цанков).

##### Маршрутни таксита

5 – Движи се от Централна Гара до Студентски Град. Спира в близост до метро станция Г.М. Димитров.

27 - Движи се от кв. Овча Купел до Студентски Град. Спира в близост до метро станция Г.М. Димитров.

#### Как да намеря сградата на университета и входовете й?

<снимки от темата във форума, допълнителен снимков материал, заден вход>

https://softuni.bg/Forum/2895/Novite-zali-na-ul-Tintyava-15-17-Kude-se-namirat-Kak-se-stiga-Random-Questions

#### Забелязах бъг/грешка по сайта/форума на СофтУни. Къде да го докладвам?

Във форума на СофтУни има специална тема за споделяне на подобни грешки, опишете намерената грешка там: <https://softuni.bg/forum/41/Za-obuchitelnata-sistema-vuprosi-predlojeniya-bugove>

#### Забелязах бъг по материалите. Къде да го докладвам?

В секцията с материалите към всяка лекция има бутон „Докладвай грешка“, посредством който може да сигнализирате на екипа за грешката, като предоставите кратко описание какъв точно е пропускът. <скрийншот>

#### Имам административен въпрос към екипа, как да се обърна към тях?

Може да се свържете с екипа:

* по имейл: на [info@softuni.bg](mailto:info@softuni.bg) <mailto линк> или чрез формата за контакт на сайта (<https://softuni.bg/contacts> <линкът да се добави към текста>),
* по телефон: +359 899 55 55 92
* лично: в офиса в гр. София, кв. Изгрев, ул. "Тинтява" 15-17, етаж 2.

#### Осигурява ли СофтУни работа на своите студенти?

СофтУни предоставя обучение на своите студенти, като се стреми получените от тях знания и умения в максимална степен да отговарят на нуждите на работодателите в бранша. Университетът също така има партньори в ИТ сектора, които търсят кадри, и се ангажира с това да предостави възможности за директен контакт между студентите и фирмите, търсещи служители.

Поради голямото търсене на специалисти в сферата, намирането на работа не би трябвало да е проблем за успешно завършилите обучението си в СофтУни, но всичко зависи от това в каква степен студентът е усвоил нужните умения, как ще се представи на интервютата за работа и дали отговаря в достатъчна степен на нуждите на работодателя.

СофтУни провежда курсове, в които се разглеждат теми като: как да напишем добро CV, как да се представим успешно на интервю и др., които да подготвят допълнително заинтересованите с цел по-лесно да си намерят работа.

#### Какво е натоварването на студентите по време на обучението им?

За подготвителното ниво лекциите обикновено се провеждат веднъж седмично.

От ниво 1 нататък лекциите са три пъти седмично, обикновено по-голямата част от тях се провеждат в почивните дни или вечер.

Паралелно с редовните занятия се провеждат и т.нар. fast track курсове, като участието в тях е по желание; всеки такъв курс си има отделно разписание.

Време следва да се отдели за решаване на задачи за домашно, проверки на домашни работи на колеги, участие в екипни проекти, включване на топ студентите в други инициативи и др. Т.е., извън лекционните занятия, натовареността на студентите зависи основно от желанието и възможността им да отделят нужното време за усвояване на материала.

#### Какъв процент от студентите завършват успешно обучението си в СофтУни?

Към момента все още е рано да се посочи ясна статистика за този показател. Целта на СофтУни е около 80% от започналите обучение студенти да завършват успешно и да започнат работа.

#### Какви са разликите в правата и задълженията на студентите за двете форми на обучение (присъствено и онлайн)?

Тук може да намерите подробна информация по въпроса: <https://softuni.bg/plans>

#### Реална ли е ползата от присъственото обучение или онлайн предоставя същото като качество?

<някакви съпоставки между двете форми>

#### Какъв е ориентировъчният график на занятията като часови интервали и дни?

Графикът се изготвя за всяко ниво и остава постоянен. За повече информация може да разгледате графика на учебните зали тук: <https://softuni.bg/home/schedule> <линк>.

#### Има ли някакви допълнителни разходи освен семестриалните такси, които трябва да бъдат предвидени за обучението?

Допълнителните разходи, свързани с обучението, *може* да бъдат:

* Транспортни – до университета и обратно за лекции, семинари и изпити
* Такса 20 лв. за явяване на поправителен изпит (при неявяване на редовен изпит или за повишаване на оценката) – по желание
* Евентуално разходи за закупуване на компютър, ако не разполагате с такъв, на който да работите – ако искате и имате възможност да закупите такъв

#### Необходимо ли е да имам лаптоп за присъствената форма на обучение? Четох че в залите има компютри за свободно ползване, но не знам дали стигат за всички.

В залата има към момента 16 настолни компютъра, напълно оборудвани и с инсталиран необходимия софтуер за целите на обучението. Не би трябвало да е проблем да намерите свободна машина в залата. Все пак препоръчваме на всички, които имат възможност, да носят лични лаптопи, най-вече по време на изпит.

#### Какво представлява стипендията?

Стипендията дава възможност за безплатно обучение за едно ниво. След края на нивото се прави ново класиране и се избират нови стипендианти по описаната по-долу схема.

#### Кой има право на стипендия?

Стипендии се дават на част от хората с топ резултати от обучението в университета. Предвид се взимат общите резултати от цялото ниво – оценките по всички предмети, които включват изпити, екипни проекти, предаване и оценяване на домашни работи и бонуси. Конкретен критерий кой ще бъде поканен да кандидатства за стипендия се определя след приключване на нивото.

#### Как се избират стипендиантите?

След като бъде обявен критерият за това кой може да кандидатства за стипендия (напр. всички студенти от дадено ниво, които имат средна оценка за нивото 5.75 и повече), се изпращат имейли с допълнителни инструкции. Понякога се налага подбор да бъде направен въз основа на мотивационни писма или лични интервюта с кандидатите.

За ниво 1 (т.е. след завършване на ниво 0), обикновено покани получават хората, изкарали максимален резултат на приемния изпит (500/500 точки).

#### Какви са предимствата при кандидатстване за стипендия?

Ако покривате поставените формални критерии за получаване на стипендия, ще бъдете поканени да кандидатствате за такава.

При избора си на стипендианти, екипът на СофтУни дава предимство на хората, които се включват по-активно в учебния процес – активност във форума, участие като асистенти/лектори за по-ниските нива, участие като квестори на изпити, участие в комисии по оценка на екипни проекти, цялостно подпомагане на учебния процес, т.е. насърчава се инициативността.

#### Какви са задълженията на стипендиантите?

От стипендиантите се очаква да са хора, които се включват по-активно в учебния процес. По-конкретно:

* Да имат топ резултати в изучаваните курсове и по изпитите.
* Да се включват като асистенти в курсове, които са преминали успешно: средно 1-2 пъти седмично по 2 часа.
* Да помагат като квестори при провеждане на изпити в СофтУни: средно 1 път месечно.
* Да отговарят на въпроси във форума на СофтУни: средно по 1 час на ден или повече (след запознаване с правилата).
* Да участват в комисии за оценяване на екипни проекти към курсовете в СофтУни: средно 1-2 пъти в месеца.
* Да разполагат с достатъчно свободно време, за да участват във всички изброени дейности.

Допълнителни плюсове:

* Желание за развитие като лектор за провеждане на семинари, обучения извън СофтУни, подготовки за изпити и други.
* Желание за включване в други доброволни инициативи в СофтУни.

## Въпроси по учебния процес

### Предаване и оценяване на домашни

#### Как протича една лекция?

В зависимост от обема на материала, който трябва да бъде покрит, една лекция може да продължи между 1 ½ и 3 ½ часа. Правят се почивки по около 15 минути на всеки час.

Обикновено за лекциите са предвидени 4 астрономически часа, като след приключване на самата лекция, останалото време се използва за упражнения в час.

По време на упражнения студентите могат да решават задачи от домашни/изпити, да работят по екипни проекти. В залата има асистенти (топ студенти от по-горни нива), които помагат на колегите си, ако те срещнат затруднения.

В общия случай стремежът е разпределението на времето между лекции и упражнения да е 50:50, т.е. 2 часа лекция, следвана от 2 часа упражнения.

#### Как протича обучението през първата година от следването?

Първата година от следването е разделена на три нива, всяко с продължителност около 4 месеца. За всяко ниво са предвидени средно по 4 курса. По-голямата част от курсовете са с продължителност около 1 месец.

Някои курсове се провеждат по време на цялото ниво (например курсът по Екипни и личностни умения в ниво 1).

Конкретното съдържание като курсове за всяко ниво може да намерите тук (секцията Учебен план): https://softuni.bg/professions

#### Как протича обучението през втората година от следването?

Втората година от обучението в СофтУни предвижда студентите сами да избират какви предмети да изучават, като имат право да избират измежду някакъв набор от т.нар. fast track курсове. За да завършат обучението си, студентите трябва успешно да вземат 10 изпита по записаните предмети.

Това дава възможност всеки студент да изучава това, което желае, и да се специализира в конкретна област.

За повече информация и въпроси, разгледайте тази тема във форума: <https://softuni.bg/forum/2292/Poyasneniya-otnosno-novata-koncepciya-za-niva-4-5-i-6>

#### Искам да специализирам в определена област. Мога ли да го направя?

Да, концепцията за протичането на обучението през втората година от следването позволява на студентите да изучават предметите, които ги интересуват.

#### Колко ще ми струва обучението за целия двугодишен период от следването?

През първата година, таксата за присъствено обучение за едно ниво е 490 лв., т.е. общо 1470 лв. (за трите нива). Присъствените студенти имат право на стипендия, която покрива таксата за обучение в едно ниво, т.е. имате възможност да изкарате първата година в СофтУни без да заплащате такса, ако за всяко от трите нива ви бъде предоставена стипендия.

За онлайн студентите таксата е 150 лв. на ниво, т.е. общо 450 лв. за цялата година.

Допълнително се заплаща такса от 20 лв. за явяване на поправителен изпит (по желание).

През втората година такси за обучение няма, заплащат се единствено такси за явяване на изпит за всеки курс в размер на 50 лв. При необходими 10 успешно взети курса за получаване на диплома, това означава, че общата сума за такси през втората година е 500 лв.

Т.е. общо обучението струва на студентите не повече от 2000 лв. за целия двугодишен срок на обучение, като тази сума може да бъде по-малка ако сте стипендиант или в онлайн форма на обучение. За сравнение, може да разгледате ориентировъчните стартови заплати на студентите при започване на работа на тази страница (секция Професии): https://softuni.bg/professions

#### Не мога да качвам домашни, защо?

Има няколко възможни причини качването на домашни да не е активно:

1) Не сте записани за съответния курс

Може да предавате и оценявате домашни само ако сте записани за курса. Ако мислите, че трябва да сте записани, но не сте поради административна/техническа грешка, свържете се с екипа през формата за контакти.

2) Към лекцията няма предвидено домашно

3) Съответната лекция все още не е минала

В общия случай предаването на домашни става активно след като мине дадената лекция от курса. Често обаче администраторите на курса активират тази възможност и предварително.

Ако лекцията не е минала, но имате желание да качите работата си предварително, свържете се с екипа на университета или с лекторите на курса и ги помолете да активират тази възможност.

4) Администраторите на курса са пропуснали да активират качването на домашни

Ако сте записани за курса, лекцията по дадената тема е минала и все още не може да качвате домашни, свържете се с екипа или лекторите и ги уведомете.

#### Не мога да проверявам домашни. Защо?

За да проверявате домашни, има няколко условия, които трябва да са изпълнени. Трябва:

1) Да сте записани за съответния курс.

2) Да сте предали домашното си за съответната лекция в срок

Само хора, предали своите домашни работи, имат право да оценяват колегите си.

3) Срокът за предаване на домашни трябва да е изтекъл

Предварително проверяване на домашни, преди да е изтекъл крайният срок за предаване, е невъзможно. Срокът за предаване на всяко домашно е описан в разписанието на всеки курс, както и в страницата на курса. <скрийншот>

4) Срокът за проверяване на домашни да не е изтекъл

Оценяването на домашни става възможно след изтичане на срока за предаването им. След това, студентите имат срок от 3 (три) дни да проверяват домашни от дадената тема. След изтичане на този тридневен срок нямате възможност да проверявате повече домашни към темата. <скрийншот>

При проблеми от друго естество, свържете се с екипа.

#### Има ли задължителни и незадължителни задачи за домашно?

Да, незадължителните задачи за означени със звезди. Броят звезди е ориентировъчен за сложността на задачата.

Във всеки случай, сте длъжни да предадете задължителните задачи, тези, които не са означени със звезда. При оценяване е редно да санкционирате липсваща или некоректно направена задължителна задача.

Липсата на незадължителните задачи или невярното им изпълнение не трябва да оказват влияние при оценяването на домашни.

#### В какви формати мога да качвам домашните?

За всяко домашно е ясно посочено какви формати може да използвате. Най-често трябва да направите архивен файл (.zip, .7z, .rar), в други случаи е позволено да качвате .txt, .pptx и др. <скрийншот>

#### Има ли максимален размер за домашните?

Да, такъв е посочен за всяко домашно и обикновено варира между 2-8MB.

<скрийншот>

Ако естеството на домашното предполага по-голям размер от разрешеното, свържете се с екипа на университета или лектора с молба да бъде променен този максимален размер. В доста случаи може да премахнете различни външни ресурси от работата си преди да я архивирате.

#### Как се оценяват домашни?

За да оценявате домашни трябва да са налице условията, описани в тази секция. <линк>

Оценяването става по следния начин:

1) Отивате в страницата на курса и натискате бутона Оцени домашно срещу съответното домашно. <скрийншот>

2) Отваря се нова страница, където имате едно поле за оценка, което приема стойности между 0 и 10, както и тестово поле, в което да напишете своя коментар към работата, която проверявате. Дължината на коментара трябва да е поне 200 символа.

<скрийншот>

3) Сваляте, разархивирате и проверявате домашното чрез бутона Свали домашно.

3) При събмитване на оценката и придружаващия я коментар, трябва да потвърдите, че те са коректни. Проверете дали не сте допуснали грешка (примерно на отлично домашно давате оценка 0 точки или обратното).

<скрийншот>

#### Колко домашни мога да оценявам?

В рамките на тридневния срок за проверяване на домашни няма ограничение колко на брой домашни може да проверите.

#### Как се оформя крайната оценка за всеки курс?

Оценката се формира на база няколко компонента – практически изпит, предаване на домашни, оценяване на домашни на състуденти, присъствие на лекции (за студентите в присъствена форма на обучение), участие в екипни проекти (без студентите от ниво 0) и бонуси.

Оценката зависи от общото представяне на студентите в курса, т.е. няма твърди критерии при какви резултати (общ брой точки от курса) какви оценки се поставят.

Има разлика в тежестта на всеки компонент за различните курсове, както и за студентите в двете форми на обучение – присъствено и онлайн.

За конкретната тежест на всеки компонент, разгледайте презентационните материали или видеата от въвеждащата лекция за конкретния курс – Въведение в курса.

#### Как се определя класирането за всеки курс?

Класирането се основава на броя точки на всички студенти, записали съответния курс. То не се отразява на шансовете ви да получите стипендия ако се борите за такава – ако покривате критериите, ще получите покана да кандидатствате за стипендия.

#### Получих некоректен/злобен/безполезен коментар към домашно. Какво да правя?

При получаване на коментар към ваше домашно ще получите нотификация в сайта на университета. Може да прочетете коментара и да оцените неговата коректност и полезност. За целта имате на разположение четири бутона.

<обяснения и скрийншот>

#### Какво трябва да направя, за да получа максималния процент към крайната оценка от компонента оценяване на домашни?

За да получите максималния брой точки от проверка на домашни, трябва да сте оценили поне 3 домашни, като коментарите ви трябва да бъдат отбелязани от проверяваните като коректни и полезни. Затова, стремете се да давате качествена обратна връзка. Също така, може да проверите повече от 3 домашни.

#### Качих домашното си, но си открих грешка. Мога ли да я коригирам и да кача наново работата си?

Да, докато срокът за предаване на домашни е активен, може да променяте домашното си многократно и да го качвате наново. В системата се пази последният качен файл.

#### Имам проблем с някоя от задачите и не мога да я реша. Как да постъпя?

Винаги може да се консултирате с ваши колеги от университета - дали на живо или във форума. Запознайте се с правилата на форума преди да пускате тема: <https://softuni.bg/Forum/217/Pravila>

### Екипни проекти

#### Какво представляват екипните проекти?

Към всеки курс в СофтУни се организират екипни проекти. Целта им е студентите да работят заедно по едно по-обемно задание, да разучат технологии, които не са били преподадени на лекции, и да защитят работата си пред комисия. Заданието за всеки екипен проект, както и точните критерии за оценка, се публикуват в страницата на курса.

#### Задължително ли е да участвам в екипните проекти?

Не. Ще ви бъде дадена възможност да посочите преди разпределянето на отборите дали искате или не искате да се включите.

Преценете добре времето, с което разполагате, преди да вземете решение. Предвидени са санкции за хората, които заявят участие в екипната работа, но не са работили с колегите си. Наказанията са отнемане на точки от крайната оценка и евентуално забрана за участие в следващите екипни проекти до края на нивото.

<скрийншот>

#### Как се разпределят отборите за екипните проекти?

Отборите се разпределят на база два критерия - формата на обучение и успехът от следването на студентите.

Формират се отделни групи за присъствените и за онлайн студентите, т.е. един отбор може да е съставен или само от присъствени студенти, или само от онлайн студенти. Броят на членовете в отбор варира между 4-6, обикновено отборите, съставени от онлайн студенти са по-големи.

След това студентите се разпределят на групи съобразно успеха им от следването към момента, като един отбор се съставя от хора с различен успех. Целта е отборите да бъдат балансирани и да няма такива, съставени само от топ студенти.

След разпределянето на студентите на база тези два критерия, формирането на отбори става на случаен принцип.

#### Колко време имаме за работа по екипния проект?

Крайният срок за всяко задание се посочва в началото на курса. В общия случай, реалното време за работа, между сформирането на отборите и защитата, е около седмица, за някои курсове повече.

#### Как се оценяват съотборниците в екипния проект?

Малко след защитата на екипните проекти, ще получите известие в страницата на СофтУни, че оценяването е активно, отделно ще получите имейл със същото съдържание. Самото оценяване става с точки които се разпределят между всичките ви съотборници и параграф за коментар за съответния съотборник.

<скрийншот>

#### Ако съм онлайн форма на обучение как мога да защитя екипния си проект?

Ако няма как да присъствате лично на защитите на екипните проекти, може да се защитите онлайн през Skype, няма никакви проблеми някой от отбора да присъства на място и да защитава екипния проект.

#### Колко човека трябва да защитават екипния проект?

Препоръчително е всички, които са работили, да присъстват на защитата с оглед на това, че оценяващите питат всеки човек какво е правил по проекта, но може и само един човек да защитава проекта, ако това се налага.

### Изпити

#### Какъв е форматът на изпита?

За всеки курс предварително се обявява форматът на изпита - колко задачи ще се решават, за колко време и как ще се оценяват.

#### Каква е трудността на изпитите? Какъв материал покриват?

Изпитите са върху изучавания материал по съответния курс. За да добиете представа за трудността на задачите, разгледайте темите, давани на предишни изпити в Judge системата: <http://judge.softuni.bg/Contests> <линк>.

#### Как да се подготвя за изпит?

Най-добрата подготовка е решаването на изпитни задачи от предишни изпити. За всеки курс, който не се провежда за пръв път, може да потърсите изпитните материали в страницата на курса – от менюто Обучения избирате Курсове и конкретният курс, който ви интересува. Ще се появят линкове към страниците на всички преминали курсове по дадения предмет. Материалите се добавят в секция Подготовка за изпит или Практически изпит.

<скрийншоти>

За изпитите, които се оценяват в автоматизираната система Judge, всички материали са достъпни от тук: <http://judge.softuni.bg/Contests>. Избирате съответния курс и изпит, като имате достъп до условията, авторските решения и самата система за проверка.

#### Какви материали мога да ползвам по време на изпит?

По време на изпит може да ползвате всякакви материали, които не представляват чужда помощ, т.е. може да ползвате:

* Записки
* Книги, учебници, справочници
* Презентации от лекции
* Видеа
* Стари решения на задачи
* Търсене в интернет, включително туториали, форуми (без да задавате въпроси в тях)

Забранено е да ползвате чужда помощ под каквато и да е форма, включително:

* Разговори с колеги в залата, или с други хора по телефон/имейл/скайп/фейсбук и др.
* Ползването на чат програми като скайп, ICQ, Pidgin, IRC, и т.н.
* Ползването на програми за споделяне на файлове като Google Drive, Dropbox, торент клиенти и т.н.
* Ползването на програми за отдалечен контрол като Team Viewer и др.
* Писането по форуми и др.

По време на изпит ще трябва да изтеглите и инсталирате Sentinel клиентът, който следи дали на компютъра ви са активни програми, които не е позволено да ползвате. Програмата може да намерите като влезете в профила си.

<допълнение на обяснението + скрийшоти>.

#### Не разбирам условието на дадена задача. Какво да правя?

На всеки изпит има по няколко квестори. Освен да следят за спазването на дисциплината в залата, те могат да ви помагат ако има неясни моменти по условията на някои задачи. Ако имате проблем от такова естество, вдигнете ръка или отидете при някой квестор и помолете за разяснения по заданието.

Квесторите не могат да ви помагат да решите задачата си или да отстраните проблем по програмата си, който не е технически.

#### Как се оценяват изпитите?

Основно има два вида оценяване и трети, който е комбинация от тях:

1) автоматизирано оценяване от системата Judge

От вас се иска да напишете програма, която при определени входни данни да върне определени изходни данни. Проверява се единствено вярност на решението, а не качество или оптималност.

2) ръчно оценяване - работата ви се оценява от човек на база предварително поставени критерии. Напр. в курса по Web Fundamentals.

3) комбинация от двете - програмата ви се тества за коректност от Judge системата, след което ръчно се оценява и качеството на кода ви, напр. в курса по ООП.

#### Не съм доволен от оценката си. Мога ли да я повиша?

Да, за всяко ниво е предвидена поправителна сесия, по време на която може да се явите на един или повече изпити с цел да повишите резултата си.

Може също така да се явявате на изпити със следващи випуски, т.е. на всяка редовна или поправителна изпитна сесия.

#### С каква оценка изпитът се счита за взет?

Няма предварително поставен критерий, преценява се на база общото представяне на студентите от дадения курс. Като обща представа, поне за изпитите, които се проверяват автоматично, може да очаквате че 200 точки стигат, за да бъде изпитът признат като взет, а 100 точки по-скоро не стигат.

### Автоматизираната система за оценка Judge

#### Какво е Judge?

Judge е автоматизирана система, която тества решенията на задачите в реално време. Резултатът от тестването се показва веднага.

#### Само веднъж ли мога да тествам решението си?

Не, няма ограничение на броя тествания/събмити. Възможно е да има някакво кратко ограничение на времето между два събмита, но то не е особено голямо (от порядъка на 10-30 секунди).

#### Кой резултат се пази в системата? Последният или най-високият?

Пази се най-високият резултат като брой точки от събмитнатите ви решения.

#### Какво означават символите за резултатите от тестовете?

Има няколко варианта за резултат от всеки един тест <картинки>:

* Верен отговор – тестът е успешен, програмата ви е върнала това, което трябва
* Грешен отговор – неуспешен тест, програмата е върнала отговор, но той не е верен
* Грешка при компилация (compile-time error) – сорс кодът, който сте качили, не се компилира
* Грешка при изпълнение (runtime error) – програмата не може да приключи изпълнението си поради възникнала грешка – Exception, warning или друго.
* Лимит време (time limit) – програмата не е успяла да приключи за нужното време (ограничението се задава в условието на всяка задача)
* Лимит памет (memory limit) – програмата е използвала повече памет от позволеното (ограничението се задава в условието на всяка задача)

#### Какво да направя ако получа грешка в системата?

Зависи от естеството на грешката.

* Грешка при компилация:
  + Вижте дали не се появяват съобщения за грешки в IDE-то, което ползвате
  + Уверете се, че копирате целия код в системата, с всички нужни компоненти (функция, главен метод, клас) и всички скоби са правилно затворени
* Грешка при изпълнение
  + Това е равносилно на Exception/warning/error. Ако всички тестове показват тази грешка, разгледайте внимателно кода, който събмитвате.
  + Ако няколко теста показват такава грешка, значи имате грешка в логиката на програмата и най-вероятно сте пропуснали да съобразите някой от граничните случаи.
* Лимит време
  + Получава се при наличието на безкраен или много дълъг цикъл в програмата. Уверете се, че всички цикли имат условие за край и че то може да бъде достигнато. Ако това е налице, значи решението ви е неоптимално и трябва да приложите по-бърз алгоритъм.
* Лимит памет
  + Използвате прекалено много памет, например, създавате много голям масив. Потърсете по-подходящ алгоритъм за решение на задачата.

#### Как точно работи системата?

В системата за зададени определен брой тестове, обичайно между 6 и 10. За всеки от тях има два файла – един с входните данни и един с очакваните изходни данни. Входните данни се подават на програмата ви (по начинът, описан в условието на задачата), системата записва полученият резултат от изпълнението на вашата програма, след което го сравнява с очаквания изход. Единствено пълно съвпадение ще бъде признато за верен отговор.

#### Изходът напълно ли трябва да съвпада с посочения в условието?

Да. Всяко несъвпадение се счита за грешен отговор, например – изпуснати или излишни празни места, липса на препинателни знаци или наличието им, когато такива не се изискват, правописни грешки, размяна на малки с главни букви и обратно, и т.н. До такава грешка ще доведат и излишни съобщения, които сте вкарали в програмата си, като обяснения за потребителя какво да въведе. Следвайте стриктно посочения формат и недейте да добавяте или изпускате нищо!

<пример – малка-главна буква>

<пример – липсваща запетая>

Видове проверки в Judge (за всяка задача може да видите какъв е той):

* Exact - системата проверява резултата от изпратения код символ по символ с очакваните изходни данни.
* Trim – системата зачиства празните места в началото и в края на резултата от изпълнението на кода, след което го сравнява символ по символ с очакваните изходни данни.
* Sort – системата сортира всички редове, получени при изпълнението на кода, след което сравнява резултата символ по символ с очакваните изходни данни.
* Case-insensitive – системата не различава малките и главните букви, когато сравнява полученият резултат и очакваните изходни данни. Проверката отново е символ по символ.
* Precision N – само при задачи с краен отговор реално число – системата сравнява първите N цифри след десетичния знак.

#### Има ли ограничение за размера на кода, който качвам в системата?

Да, посочва се такъв лимит за всяка задача.

<скрийншот>

#### Програмата ми връща верен отговор, но получавам 0 точки. Защо?

Най-вероятно не форматирате изхода по правилния начин. Потърсете всякакви правописни грешки, сбъркани символи и други. Може да ползвате и онлайн инструменти за проверка на разликите в два текстови файла ако грешката възниква и в нулев тест (т.е. в секцията Детайли имате достъп до информацията за разликата между очаквания и получения изход).

<скрийншот>

#### Има ли особености при работа с различните езици?

Да, входящите данни се подават на програмата ви по различен начин. Обикновено за всеки курс е ясно описано в условието какъв е този формат. Ако решавате задачи, които са предвидени за курса Programming Basics, на езици, различни от C#, това са стандартните формати:

* C#, Java, C++ - входящите данни се подават на отделни редове на конзолата в указания формат
* JavaScript – входящите данни се подават на функцията ви като масив от стрингове
* PHP – входящите данни се подават като параметри на GET заявка

#### Всяка задача ли дава 100 точки?

Да, всяка една задача дава точно 100 точки, не се отчитат разликите в трудността.

#### Колко е тежестта на всеки тест в системата?

Зависи от броя тестове. Общата стойност на всички тестове е 100 точки, т.е. ако има 10 теста към задачата, всеки от тях ще носи 10 точки, ако има 20 теста всеки ще носи по 5 точки, при 5 теста всеки е с тежест 20 точки и т.н.

#### Какво се случва ако в условието има грешка?

Ако имате съмнения, че в условието на дадена задача има грешка/неточност, информирайте квесторите. Ако грешка действително има, тя ще бъде оповестена на всички в залата. По преценка на администраторите на изпита, може да бъде удължено времето за самия изпит, за да бъдат компенсирани изпитваните за допуснатата грешка.

#### Какво се случва ако в системата е подаден некоректен тест (такъв, който не отговаря на условието на задачата)?

Екипът се стреми такива тестове да няма. Ако се случи все пак да бъде допуснат пропуск, администраторите на изпита следят в реално време резултатите на изпитваните и проверява при необходимост (или при молба от страна на студентите) коректността на отделни тестове. Например, ако никой или много малко хора са решили дадена задача за 100 точки, а по-голямата част от изпитваните имат 90 точки с грешни отговори на точно определен тест, това е сигнал, че нещо може да не е наред с подадените входни данни.

При откриване на грешка, същата се отстранява на място и резултатите в системата Judge се преизчисляват. По преценка на администраторите на изпита, може да бъде удължено времето за самия изпит, за да бъдат компенсирани изпитваните за допуснатата грешка.