# FAQ

## Административни въпроси

#### "Мога ли да получа диплома за Висше образование от СофтУни?"

#### "Имам ли студентски права?"

#### "Имам ли право на общежитие?"

#### "Кога, защо и как имам право на стипендия?"

#### "Имам ли възможност за "разсрочено" обучение?"

#### "Мога ли да премина в следващо ниво с невзет изпит?"

#### "Кога, защо и как получавам сертификати?"

#### "Кога, защо и как получавам диплома за завършване на СофтУни?"

#### "Изпуснах срока за плащане, какво да правя?"

#### "Изпуснах срока за записване, какво да правя?"

#### "Записах се за отборна работа, но не мога да участвам, какво да правя?"

#### "Нямам персонален лаптоп, мога ли да се обучавам при вас?"

#### "Забелязах бъг по материалите, искам да го репортна"

#### "Не мога да намеря определен материал, който ми е необходим, какво да правя?"

#### "Имам административен въпрос към екипа, как да се обърна към тях?"

## Въпроси по учебния процес

### Предаване и оценяване на домашни

#### Не мога да качвам домашни, защо?

Има няколко възможни причини качването на домашни да не е активно:

1) Не сте записани за съответния курс.

Може да предавате и оценявате домашни само ако сте записани за курса. Ако мислите, че трябва да сте записани, но не сте поради административна/техническа грешка, свържете се с екипа през формата за контакти.

2) Към лекцията няма предвидено домашно

3) Съответната лекция все още не е минала

В общия случай предаването на домашни става активно след като мине дадената лекция от курса. Често администраторите на курса активират тази възможност и предварително. Ако лекцията не е минала, но имате желание да качите работата си предварително, свържете се с екипа на университета или с лекторите на курса и ги помолете да активират тази възможност.

4) Администраторите на курса са пропуснали да активират качването на домашни

Ако сте записани за курса, лекцията по дадената тема е минала и все още не може да качвате домашни, свържете се с екипа или лекторите и ги уведомете.

#### Не мога да проверявам домашни. Защо?

За да проверявате домашни, има няколко условия, които трябва да са изпълнени:

1) Да сте записани за съответния курс.

2) Да сте предали домашно за съответната лекция в срок

Само хора, предали своите домашни работи, имат право да оценяват колегите си.

3) Срокът за предаване на домашни трябва да е изтекъл

Предварително проверяване на домашни, преди да е изтекъл крайният срок за предаване, е невъзможно. Срокът за предаване на всяко домашно е описан в разписанието на всеки курс, както и в страницата на курса.

4) Срокът за проверяване на домашни да не е изтекъл

Оценяването на домашни става възможно след изтичане на срока за предаването им. След това, студентите имат срок от 3 (три) дни да проверяват домашни от дадената тема. След изтичане на този тридневен срок нямате възможност да проверявате повече домашни към темата.

При проблеми от друго естество, свържете се с екипа.

#### Има ли задължителни и незадължителни задачи за домашно?

Да, незадължителните задачи за означени със звезди. Броят звезди е ориентировъчен за сложността на задачата.

Във всеки случай, сте длъжни да предадете задължителните задачи, тези, които не са означени със звезда. При оценяване е редно да санкционирате липсваща или некоректно направена задължителна задача.

Липсата на незадължителните задачи или невярното им изпълнение не трябва да оказват влияние при оценяването на домашни.

#### В какви формати мога да качвам домашните?

За всяко домашно е ясно посочено какви формати може да използвате. Най-често трябва да направите архивен файл (.zip, .7z, .rar), в други случаи е позволено да качвате .txt, .pptx и др.

#### Има ли максимален размер за домашните?

Да, такъв е посочен за всяко домашно. Обикновено варира между 2-8MB. Ако естеството на домашното предполага по-голям размер от разрешеното, свържете се с екипа на университета и лектора с молба да бъде променен този максимален размер. В доста случаи може да премахнете различни външни ресурси от работата си преди да я архивирате.

#### Как се оценяват домашни?

За да оценявате домашни трябва да са налице условията, описани в тази секция.

Оценяването става по следния начин:

1) Отивате в страницата на курса и натискате бутона Оцени домашно срещу съответното домашно.

2) Отваря се нова страница, където имате едно поле за оценка, което приема стойности между 0 и 10, както и тестово поле, в което да напишете своя коментар към работата, която проверявате. Дължината на коментара трябва да е поне 200 символа.

3) Сваляте, разархивирате и проверявате домашното чрез бутона Свали домашно.

3) При събмитване на оценката и придружаващия я коментар, трябва да потвърдите, че те са коректни. Проверете дали не сте допуснали грешка (примерно на отлично домашно давате оценка 0 точки или обратното).

#### Колко домашни мога да оценявам?

В рамките на тридневния срок за проверяване на домашни няма ограничение колко домашни може да проверите.

#### Получих некоректен/злобен/безполезен коментар към домашно. Какво да правя?

При получаване на коментар към ваше домашно ще получите нотификация в сайта на университета. Може да прочетете коментара и да оцените неговата коректност и полезност. За целта имате на разположение четири бутона.

#### Какво трябва да направя, за да получа максималния процент към крайната оценка от компонента оценяване на домашни?

За да получите максималния брой точки от проверка на домашни, трябва да сте оценили поне 3 домашни, като коментарите ви трябва да бъдат отбелязани от проверяваните като коректни и полезни. Затова, стремете се да давате качествена обратна връзка. Също така, може да проверите повече от 3 домашни.

#### Качих домашното си, но си открих грешка. Мога ли да я коригирам и да кача наново работата си?

Да, докато срокът за предаване на домашни е активен, може да променяте домашното си многократно и да го качвате наново. В системата се пази последният качен файл.

#### Имам проблем с някоя от задачите и не мога да я реша. Как да постъпя?

Винаги може да се консултирате с ваши колеги от университета - дали на живо или във форума. Ако решите да потърсите помощ във форума, потърсете първо дали не е пускана тема за съответното домашно или конкретна задача и питайте там. Уверете се, че на отговорът ви не е било отговорено. Само ако информацията, която търсите, не е налична, пускайте нова тема.

### Екипни проекти

#### Какво представляват екипните проекти?

Към всеки курс в СофтУни се организират екипни проекти. Целта им е студентите да работят заедно по едно по-обемно задание, да разучат технологии, които не са били преподадени на лекции, и да защитят работата си пред комисия. Заданието за всеки екипен проект, както и точните критерии за оценка, се публикуват в страницата на курса.

#### Задължително ли е да участвам в екипните проекти?

Не. Ще ви бъде дадена възможност да посочите преди разпределянето на отборите дали искате или не искате да се включите. Преценете добре времето, с което разполагате, преди да вземете решение. Предвидени са санкции за хората, които заявят участие в екипната работа, но не са работили с колегите си. Наказанията са отнемане на точки от крайната оценка и евентуално забрана за участие в следващите екипни проекти до края на нивото.

#### Как се разпределят отборите за екипните проекти?

Отборите се разпределят на база два критерия - формата на обучение и успехът от следването на студентите.

Формират се отделни групи за присъствените и за онлайн студентите, т.е. един отбор може да е съставен или само от присъствени студенти, или само от онлайн студенти. Броят на членовете в отбор варира между 4-6, обикновено отборите, съставени от онлайн студенти са по-големи.

След това студентите се разпределят на групи съобразно успеха им от следването към момента, като един отбор се съставя от хора с различен успех. Целта е отборите да бъдат балансирани и да няма такива, съставени само от топ студенти.

След разпределянето на студентите на база тези два критерия, формирането на отбори става на случаен принцип.

#### Колко време имаме за работа по екипния проект?

Крайният срок за всяко задание се посочва в началото на курса. В общия случай реалното време за работа, между сформирането на отборите и защитата, е около седмица, за някои курсове повече.

Как се оценяват съотборниците в екипния проект?

Малко след защитата на екипните проекти, ще получите известие в страницата на SoftUni, че оценяването е активно, отделно ще получите e-mail със същото съдържание. Самото оценяване става с точки които се разпределят между всичките ви съотборници и параграф за коментар за съответния съотборник.

Ако съм онлайн форма на обучение как мога да защитя екипния си проект?

Ако няма как да присъствате лично на защитите на екипните проекти, може да се защитите онлайн през Skype, няма никакви проблеми някой от отбора да присъства на място и да защитава екипния проект.

Колко човека трябва да защитават екипния проект?

Препоръчително е всички които са работили да присъстват на защитата с оглед на това, че оценяващите питат всеки човек какво е правил по проекта, но може и само един човек да защитава проекта, ако това се налага.

### Изпити

#### Какъв е форматът на изпита?

За всеки курс предварително се обявява форматът му - колко задачи ще се решават, за колко време и как ще се оценяват.

#### Как се оценяват изпитите?

Основно има два вида оценяване и трети, който е комбинация от тях:

1) автоматизирано оценяване от системата Judge

От вас се иска да напишете програма, която при определени входни данни да върне определени изходни данни. Проверява се единствено вярност на решението, а не качество или оптималност.

2) ръчно оценяване - изпитът ви се оценява от човек на база предварително поставени критерии. Напр. в курсът по Web Fundamentals.

3) комбинация от двете - програмата ви се тества за коректност от Judge системата, след което ръчно се оценява и качеството на кода ви, напр. в курсът по ООП.

#### Не съм доволен от оценката си. Мога ли да я повиша?

Да, за всяко ниво е предвидена поправителна сесия, по време на която може да се явите на един или повече изпити с цел да повишите резултата си. Може също така да се явявате на изпити със следващи випуски, т.е. на всяка редовна или поправителна изпитна сесия.

#### С каква оценка изпитът се счита за взет?

Няма предварително поставен критерий, преценява се на база общото представяне на студентите от дадения курс. Като обща представа, поне за изпитите, които се проверяват автоматично, може да очаквате че 200 точки стигат, за да бъде изпитът признат като взет, а 100 точки по-скоро не стигат.

### Автоматизираната система за оценка Judge

#### Какво е Judge?

Judge е автоматизирана система, която тества решенията на задачите в реално време. Резултатът от тестването се показва веднага.

#### Само веднъж ли мога да тествам решението си?

Не, няма ограничение на броя тествания/събмити. Възможно е да има някакво кратко ограничение на времето между два събмита, но то не е особено голямо (от порядъка на 10-30 секунди).

#### Кой резултат се пази в системата? Последният или най-високият?

Пази се най-високият резултат като брой точки от събмитнатите ви решения.

#### Какво означават символите за резултатите от тестовете?

Има няколко варианта за резултат от всеки един тест:

* Верен отговор – тестът е успешен, програмата ви е върнала това, което трябва
* Грешен отговор – неуспешен тест, програмата е върнала отговор, но той не е верен
* Грешка при компилация (compile-time error) – сорс кодът, който сте качили, не се компилира
* Грешка при изпълнение (runtime error) – програмата не може да приключи изпълнението си поради възникнала грешка – Exception, warning или друго.
* Лимит време (time limit) – програмата не е успяла да приключи за нужното време (ограничението се задава в условието на всяка задача)
* Лимит памет (memory limit) – програмата е използвала повече памет от позволеното (ограничението се задава в условието на всяка задача)

#### Какво да направя ако получа грешка в системата?

Зависи от естеството на грешката.

* Грешка при компилация:
  + Вижте дали не се появяват съобщения за грешки в IDE-то, което ползвате
  + Уверете се, че копирате целия код в системата, с всички нужни компоненти (функция, главен метод, клас)
* Грешка при изпълнение
  + Това е равносилно на Exception/warning/error. Ако всички тестове показват тази грешка, разгледайте внимателно кода, който събмитвате.
  + Ако няколко теста показват такава грешка, значи имате грешка в логиката на програмата и най-вероятно сте пропуснали да съобразите някой от граничните случаи.
* Лимит време
  + Получава се при наличието на безкраен или много дълъг цикъл в програмата. Уверете се, че всички цикли имат условие за край и че то може да бъде достигнато. Ако това е налице, значи решението ви е неоптимално и трябва да приложите по-бърз алгоритъм.
* Лимит памет
  + Използвате прекалено много памет, например, създавате много голям масив. Потърсете по-подходящ алгоритъм за решение на задачата.

#### Как точно работи системата?

В системата за зададени определен брой тестове, обичайно около 10. За всеки от тях в системата има два файла – един с входните данни и един с очакваните изходни данни. Входните данни се подават на програмата ви (по начинът, описан в условието на задачата) и системата записва полученият резултат, след което го сравнява с очаквания изход. Единствено пълно съвпадение ще бъде признато за верен отговор.

#### Изходът напълно ли трябва да съвпада с посочения в условието?

Да. Judge проверява символ по символ и всяко несъвпадение се счита за грешен отговор, например – изпуснати или излишни празни места, липса на препинателни знаци или наличието им, когато такива не се изискват, правописни грешки, размяна на малки с главни букви и обратно, и т.н. До такава грешка ще доведат и излишни съобщения, които сте вкарали в програмата си, като обяснения за потребителя какво да въведе. Следвайте стриктно посочения формат и недейте да добавяте или изпускате нищо!

Изключения:

* Системата зачиства празните места в края на получените резултати, т.е. ако очакваният отговор е „3“, а вие връщате „3 „, това ще бъде отчетено като верен отговор.
* В някои задачи е посочено, че ако има различен брой редове на изхода, няма значение в каква последователност са те. Системата сортира получените изходни данни преди да ги сравни с данните от изходния файл, който й е подаден.

#### Програмата ми връща верен отговор, но получавам 0 точки. Защо?

Най-вероятно не форматирате изхода по правилния начин. Потърсете всякакви правописни грешки, сбъркани символи и други. Може да ползвате и онлайн инструменти за проверка на разликите в два текстови файла ако грешката възниква и в нулев тест (т.е. в секцията Детайли имате достъп до информацията за разликата между очаквания и получения изход).

#### Има ли особености при работа с различните езици?

Да, входящите данни се подават на програмата ви по различен начин. Обикновено за всеки курс е ясно описано в условието какъв е този формат. Ако решавате задачи, които са предвидени за курса по C#, на други езици, това са стандартните формати:

* C#, Java, C++ - входящите данни се подават на отделни редове на конзолата в указания формат
* JavaScript – входящите данни се подават на функцията ви като масив от стрингове
* PHP – входящите данни се подават като параметри на GET заявка

#### Всяка задача ли дава 100 точки?

Да, една задача дава 100 точки, не се отчитат разликите в трудността.

#### Колко е тежестта на всеки тест в системата?

Зависи от броя тестове. Общата стойност на всички тестове е 100 точки, т.е. ако има 10 теста към задачата, всеки от тях ще носи 10 точки, ако има 20 теста всеки ще носи по 5 точки, при 5 теста всеки е с тежест 20 точки и т.н.